Pacient sa pýta na možnosť užitia Tensiominu pri vysokom tlaku
Dobrý  deň. Prosím môže  sa uzit tensiomin 2 krát, prvý mi nepomohol,pritom ráno som brala vasocardin aj valzap a tlak mám  stále 185 na 90? Ďakujem za odpoveď.
Dobrý deň,
ďakujeme za Vašu otázku.
Liek Tensiomin je dostupný v sile 12,5mg, 25mg a 50mg. V prípade, že Vám lekár predpísal liek Tensiomin s užívaním "podľa potreby", je možné podať ho pri náhle zvýšenom tlaku krvi.  Podávaná dávka je však individuálna a závisí aj od Vašich zvyčajných hodnôt tlaku. V prípade, že pociťujete ťažkosti ako je tlak na hrudi, bolesť na hrudi vystrelujúca do ramena, dýchavičnosť, nevoľnosť a podobné, je potrebné vyhľadať lekársku pomoc. V opačnom prípade kontaktujte ošetrujúceho lekára, ktorý rozhodne o dalšom postupe.
Prajem pekný zvyšok dňa.
S pozdravom,
PharmDr. Anna Pacalajová